Fiesta de las Cebolhas Rechenadas

La Fiesta de las Cebolhas Rechenadas (an sturiano: Fiesta de les Cebolles Rellenes, i an spanhol: Fiesta de las Cebollas Rellenas) ye ua fiesta gastronómica que se celebra na fin de l més de nobembre an L'Entregu, Samartín del Rei Aurelio, nas Stúrias, i porpara un de ls percipales pratos típicos de la gastronomie de las Stúrias.

 La fiesta 
La fiesta de las Cebolhas Rechenadas ampeçou a celebrar-se an 1972, anque la sue stória tenga ourige ne l anho de 1927. Neste anho, Aniceta Fueyo, coincida cumo La Nina, duonha i cozineira de l Restourante La Laguna, antropeçou-se cul porblema de que sendo Sesta de Paixon, die de begília, nó tenie nada más que uas cebolhas pa dar als sous fragueses, tenendo tenido la eideia de rechenar las cebolhas. 

La Nina fui quien andonou l prato, mas diç-se que fui Aurora, de l Restourante La Conda, quien fizo que l prato fusse afamado, yá que fui eilha quien mais preparou ne l sou lhocal. Mario Antuña, l nieto de la Nina, screbiu ua declaraçon cun eimoçon ne l anho de 2004 pa la Fiesta de las Cebolhas Rechenadas, adonde ne l anho de 1972 partecipou un grupo de personas, cun José Manuel Blanco sendo l xefe, que ajudórun aperponer la criaçon de la Fiesta Gastronómica de las Cebolhas Rechenadas, que la criadora de l prato acolhiu cun antusiasmo. 

Neste anho cumbidou-se un grupo de jornalistas a quemer i apersentou a eilhes la fiesta i l prato. La própia Nina sustentou las çpesas, i grácias a esta einiciatiba i l antusiasmo de las sues dibulgaçones, las cebolhas rechenadas cunquistórun cul tiempo la faxa de Fiesta Gastronómica de Antresse Regional. 

Assi, a cada 30 de nobembre, todas las casas de l pobo se ínchen de l oulor deste prato, i L'Entregu trasforma-se nun punto de ancuontro de parentena i amios.

Ne ls redadeiros anhos la ourganizaçon de las fiestas ye rializada pula Sociadade Cultural i de Fiestas de l Entregu.

 L prato 
Las cebolhas son scaldadas i adespuis ye feito un uoco ne l sou anterior. Nun tacho ye feito un refogado cun alho, la cebolha ye sacada i pumiento, ei adespuis ye quelocado l temato, sal i pumienta a gusto. L recheno purpara-se ambolbindo l refogado cun atun ó chicha cortada, i l restro de l refogado ye outelizado pa l molho, junto cun lhouro, bino branco i pumiento. Cozina-se al lhume brando, i sirbe-se cun pumiento, uobo i salsa picada.

Catadorie:Cultura de la Spanha
Catadorie:Fiestas
Catadorie:Gastronomie
Catadorie:Stúrias